יובל סמו

**יובל סמו** (נולד ב-20 ביוני 1969) הוא קומיקאי, חקיין, שחקן וסטנדאפיסט ישראלי.

הוא התפרסם לראשונה בתוכנית המערכונים "דומינו" כחבר בהרכב הקומי "שלישיית פרוזאק", יחד עם שלומי קוריאט ואופיר לובל ולימים גם כאחד מחברי הקאסט של תוכנית הסאטירה הפופולרית "ארץ נהדרת".

## ביוגרפיה
סמו נולד וגדל בקריית אליעזר שבחיפה לדליה, מזכירה בבית ספר, ויוסי, יליד בולגריה, שהיה במקצועו מורה נהיגה וטייס אזרחי.

אביו תרם משמעותית לקריירה שלו, בשלל סרטונים שיובל פרסם ברשתות החברתיות וגרפו מיליוני צפיות.

את שירותו בצה"ל עשה בחיל חימוש ושם הכיר את עמי סמולרצ'יק. לאחר שירותו הצבאי עבד כמחסנאי בחברת החשמל לישראל, וכעבור שנה החל לעבוד כנהג בחברת הקוסמטיקה לוריאל. בנוסף עבד בעבודות מזדמנות, ובכללן עבודה במוסך, בגינון, מלצר קייטרינג, מחלק עיתונים ופועל בניין. במקביל למד בבית הספר למשחק "בית צבי".

### קריירה
הקריירה שלו החלה כחלק מההרכב הקומי "שלישיית פרוזאק", במסגרת העונות השלישית והרביעית של תוכנית המערכונים "דומינו".

בשנת 2000 גילם בהצגת הילדים "מתקן החלומות" את התפקיד הראשי של אלכס מתקן החלומות.

בשנים 2001–2003 שיחק בתיאטרון בהצגה "תסתכלו עלי" ב"צוותא" (שם החליף את חנן לדרמן שחזר בתשובה באותה התקופה).

בשנת 2004 שיחק בסרט "אהבה קולומביאנית" ובסרט הטלוויזיה "לנצח עם מיקי ברקוביץ'".

בשנת 2006 שיחק בשני פרקים של הטלנובלה "השיר שלנו" בתפקיד כורכום.

מאז שנת 2007 משתתף בתוכנית הסאטירה "ארץ נהדרת". בין הדמויות שגילם בתוכנית היו אהוד יערי, מוש בן ארי, מירי רגב, אבו מאזן, חסן נסראללה, מלכת אנגליה, בצלאל סמוטריץ', מנחם בגין, אורי אורבך ועוד. תפקיד בולט של סמו במסגרת ארץ נהדרת הוא עריכת ראיונות שטח (או התפרצות לראיונות כאלה שנערכים בידי ערוץ 2) עם עוברי אורח שאינם מודעים לכך שמדובר בשחקן, תחת תחפושות ודמויות שונות, כגון: "הישראלי היפה", "החרדי" [המגולם כדמות חרדי נמוך מאוד, מגמגם, טיפש, עם שיניים בולטות והיגיינה לקויה], נהג המונית אשר בן חורין, הזקן יצחק קרסנטי, ו"מני מלמן", כתב סאטירי המשוטט באירופה ומדבר עם נציגי קבוצות אנטי-ישראליות, כמו ה-BDS.

לאורך השנים השתתף בתוכניות טלוויזיה רבות נוספות, הן כשחקן אורח והן כשחקן קבוע, וביניהן: "טירונות", "הרצועה", "החיים זה לא הכל", "שידורי המהפכה", "דומינו", "החברים של נאור", "שמונה דקות ביום", "הפיג'מות", "המופע של אדיר מילר", "כל שבת שנייה", "חדשות מפתיעות", "אולי הפעם", "הפרלמנט", "שחקן זר". במספר סדרות אף גילם את התפקיד הראשי: "זנזורי", "השוטר הטוב" ו"אלישע".

כמו כן, בשנות ה-2000 שיחק בתפקידי משנה במספר סרטים ישראלים, כדוגמת "בקרוב יקרה לך משהו טוב" ו"יוסי וג'אגר". ב-2010 שיחק בסרט הקומדיה של שחקני "ארץ נהדרת" – "זוהי סדום".

בחנוכה 2013 השתתף במופע "X פסטיגל" בתפקיד זיק - ליצן המשמש כעוזרו של המנהל הרשע (מריאנו אידלמן) של "הקרקס המכושף".

בשנים 2013–2024 היה הפרזנטור של חברת האשראי "ישראכרט".

בשנים 2015–2019שיחק בתפקיד הראשי את דמותו של אלישע בקומדיית מצבים לילדים "אלישע", וכן היה גם חלק מיוצרי הסדרה. על תפקידו בסדרה זכה בפרס האקדמיה לטלוויזיה.

בשנים 2020–2023 שיחק בתפקיד הראשי בסדרת הטלוויזיה "אבא מטפלת", של ערוץ TeenNick. על תפקידו בסדרה זכה בתחרות פרסי הטלוויזיה לילדים ולנוער.

בשנת 2021 שיחק בסדרה "שקופים".

באוקטובר 2023 השתתף בהקלטה המחודשת לשיר "יותר מזה אנחנו לא צריכים" של שלמה ארצי עם שאר משתתפי "ארץ נהדרת", לזכר הנרצחים ולמען החטופים והנעדרים במלחמת חרבות ברזל.

בשנת 2024 שיחק בתפקיד הראשי בסדרה הקומית "הסוכן" בערוץ TeenNick.

### חיים אישיים
סמו נשוי לשחקנית דנה אברהם-סמו, ולזוג שלושה ילדים. מתגורר בגבעתיים.

## פילמוגרפיה
### טלוויזיה

### קולנוע

### תיאטרון

### פרויקטים שונים

## פרסים ומועמדויות

## קישורים חיצוניים

* 
* 
* 
* 
*  
* 
* 

## הערות שוליים

קטגוריה:שחקני קולנוע וטלוויזיה ישראלים
קטגוריה:בדרנים ישראלים
קטגוריה:קומיקאים ישראלים
קטגוריה:סטנדאפיסטים ישראלים
קטגוריה:ארץ נהדרת: אישים
קטגוריה:בוגרי בית צבי
קטגוריה:משתתפי הפסטיגל
קטגוריה:חקיינים ישראלים
קטגוריה:זוכי פרס האקדמיה לטלוויזיה: שחקנים
קטגוריה:זוכי תחרות פרסי הטלוויזיה לילדים ולנוער: שחקנים
קטגוריה:ישראלים שנולדו ב-1969